Document ID: 32000D0086

Id-Deċiżjoni tal-Kummissjon
tal-21 ta' Diċembru 1999
li tistabbilixxi kondizzjonijiet speċjali li jirregolaw importazzjoni ta' prodotti tal-ħut fiċ-Ċina u d-Deċiżjoni revokanti 97/368//KE
(innotifikata bid-dokument nru C (1999)
(Test b’rilevanza għaż-ŻEE)
(200/86/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunita Ewropea,
Wara li kkunsidra d-Direttiva tal-Kunsill 91/493/KEE tat-22 ta' Lulju 1991 li tistipula l-kundizjonijiet tas-saħħa għall-produzzjoni u it-tpoġġiha fuq is-suq ta' prodotti tal-ħut [1], kif l-aħħar emendata mid-Direttiva tal-Kunsill 97/79/KE [2] u partikularment Artikolu 11 tagħha,
Billi:
(1) Grupp ta’ esperti tal-Kummisjoni għamel żjara ta’ ispezzjoni fiċ-Ċina biex jivverifika l-kondizzjonijiet li bihom il-prodotti tal-ħut huma prodotti, merfugħa u mibgħuta lill-Komunitá;
(2) Id-dispożizzjonijiet tal-leġiżlazzjoni taċ-Ċina fuq l-ispezzjoni u s-sorveljanza tas-saħħa ta' prodotti tal-ħut jistgħu jkunu kunsidrati ekwivalenti għal dawk preskritti fid-Direttiva 91/493/KEE;
(3) fiċ-Ċina l-"Amministrazzjoni tal-Istat għall-Ispezzjoni tad-Dħul/Ħruġ u l-Kwarantina (AIIDĦK)" hi kapaċi li tivverifika effiċjentement l-applikazzjoni tal-liġijiet fis-seħħ;
(4) il-proċedura għall-kisba taċ-ċertifikat tas-saħħa riferut fl-Artikolu 11(4)(a) tad-Direttiva 911/493/KE trid ukoll tkopri d-definizzjoni taċ-ċertifikat mudell, il-ħtiġijiet minimi rigward il-lingwa(i) li fihom hu jrid jkun abbozzat u l-kariga tal-persuna bil-jedd biex tifirmaha;
(5) skond l-Artikolu 11(4)(b) tad-Direttiva 91/493/KEE, marka għandha tkun imwaħħla mal-paketti tal-prodotti tal-ħut li jagħtu l-isem tal-pajjiż terz u in-numru tal-approvazzjoni/reġistrazzjoni tal-istabiliment, vapuri fabbrika, maħżen għat-tkessiħ jew vapur tal-friża ta’ oriġini;
(6) in segwitu għall-Artikolu 11(4)(c) tad-Direttiva 91/493/KEE, lista ta' stabilimenti approvati, vapuri tal-fabbrika, jew mħażen għat-tkessiħ trid issir, u lista ta' vapuri friża reġistrati kif hemm fid-Direttiva 92/48/KEE [3] trid ukoll issir. Dawn il-listi, jridu jsiru fuq il-bażi tal-komunikazzjoni minn AIIDĦK għall-Kummisjoni. Huwa għalekk għall-AIIDĦK biex taċċerta konformità mad-dispożizzjonijiet stipulati għal dak l-iskop fl-Artikolu 11(4) tad-Direttiva 91/493/KEE;
(7) l-AIIDĦK iprovdiet assikurazzjoni uffiċjali rigward il-konformità mar-regoli preskritti fil-Kapitolu V tal-Anness għad-Direttiva 91/493/KEE, u rigward it-twettieq tal-ħtiġijiet ekwivalenti għal dawk stipulati f'dik id-Direttiva għall-approvazzjoni jew reġistrazzjoni tal-istabilimenti, vapuri fabbrika, mħażen għat-tkessiħ jew vapuri friża ta’ oriġini;
(8) wara ir-riżultati taż-żjara ta' spezzjoni huwa neċessarju li tiġi revokata id-Deċiżjoni tal-Kummisjoni 97/368/KE tal-11 ta' Ġunju 1997 li tikkonċerna il-miżuri ta' protezzjoni rigward ċerti prodotti tal-ħut li joriġinaw fiċ-Ċina [4], kif l-aħħar emendata mid-Deċiżjoni tal-Kummisjoni 98/321/KE [5];
(9) il-miżuri provduti f'din id-Deċiżjoni huma bi qbil ma' l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
L-"Amministrazzjoni tal-Istat għall-Ispezzjoni tad-Dħul/Ħruġ u Kwarantina (AIIDĦK)" għandha tkun l-aworità kompetenti fiċ-Ċina għall-verifika u iċ-ċertifikar tal-konformità tal-prodotti tal-ħut u tal-akwakultura mal-ħtiġijiet tad-Direttiva 91/493/KEE.
Artikolu 2
Prodotti tal-ħut u l-akwakultura li joriġinaw fiċ-Ċina jridu jkunu konformi mal-kondizzjonijiet li ġejjin:
1. kull kunsinna għandu jkollha magħha ċertifikat tas-saħħa oriġinali enumerat, kompletat kif suppost, iffirmat, bid-data u li jinkludi folja waħda skond il-mudell fl-Anness A m'hawnhekk;
2. il-prodotti jridu jiġu minn stabilimenti approvati, vapuri fabbrika, mħażen għat-tkessiħ jew vapuri friża irreġistrati elenkati fl-Anness B hawnhekk;
3. minbarra fil-każ ta' prodotti tal-ħut iffriżati bil-massa u intiżi għall-manufattura ta' ikel priservat, il-pakketti kollha jridu jkollhom il-kelma "Ċina" u in-numru tal-approvazzjoni/reġistrazzjoni tal-istabiliment, vapur fabbrika jew vapur friża ta’ oriġini b'ittri li ma' jitħassrux.
Artikolu 3
1. Iċ-ċertifikati kif riferuti fl-Artikolu 2(1) jridu jkunu miktuba f'mill-inqas lingwa uffiċjali waħda tal-Istati Membri fejn l-iċċekkjar huwa mwettaq.
2. Iċ-ċertifikati jridu jkollhom l-isem, kariga u l-firma tar-rappreżentant tal-AIIDĦK u t-timbru uffiċjali ta' dawn kollha b'kulur differenti minn dak ta’ ċertifikar ieħor.
Artikolu 4
Id-Deċiżjoni 97/368/EC hija revokata.
Artikolu 5
Dan id-Deċiżjoni hija indirizzata lill-Istati Membri.
Magħmula fi Brussel, il-21 ta' Diċembru 1999.

Labels: 3
18
6